I girasoli

I girasoli (La sunfloroj) estas amafera milita drama filmo de 1970 reĝisorita de Vittorio De Sica. Estante internacia kunproduktoraĵo de Italio, Francio, Sovetunio kaj Usono, oni filmis en Sovetunio; kelkajn scenojn apuda Moskvo, dum aliaj proksime de Poltavo, regiona centro en Ukrainio.

Intrigo

Giovanna (Sophia Loren) kaj Antonio (Marcello Mastroianni) geedziĝas por prokrasti la deplojon de Antonio dum la Dua Mondmilito. Post tio havigas al ili dek du tagojn da feliĉo, ili provas alian skemon, en kiu Antonio ŝajnigas esti frenezulo. Finfine, Antonio estas sendita al la Rusa Fronto. Kiam la milito estas finita, Antonio ne revenas kaj estas listigita kiel malaperinta en militagado. Malgraŭ la probableco, Giovanna estas konvinkita ke ŝia amato vere postvivis la militon kaj daŭre estas en Sovetunio. Kuraĝigita, ŝi vojaĝas al Sovetunio por trovi lin.

En Sovetunio, Giovanna vizitas la sunflorajn kampojn, kie estas supozeble po unu floro por ĉiu falinta itala soldato, kaj kie la germanoj devigis la italojn fosi siajn proprajn amastombojn. Poste, Giovanna trovas Antonio'n, sed iom post iom li estis komencinta duan familion kun virino kiu estis savinta lian vivon, kaj ili havas unu filinon. Seninfana, estinte fidela al sia edzo, Giovanna revenas al Italio, malĝoja, sed nevola interrompi la novan vivon de sia amo. Kelkajn jarojn poste, Antonio revenas al Giovanna, petante al ŝi reveni kun li al Sovetunio. Dume, Giovanna provis pluiri kun sia propra vivo, moviĝante for el ilia unua komuna hejmo kaj en sian propran loĝejon. Ŝi laboras en fabriko kaj vivas kun viro, kun kiu ŝi havas knabeton. Antonio vizitas ŝin kaj provas klarigi sian novan vivon, kiel milito ŝanĝas viron, kiom sekura li sentis sin kun sia nova virino post jaroj da morto. Nevola ruinigi la vivon de la filino de Antonio aŭ de sia propra nova filo, Giovanna malakceptas forlasi Italion. Ĉar ili disiĝas, Antonio donas al ŝi felon, kiun li promesis jarojn antaŭe ke li alportos por ŝi. La amantoj fermas la okulojn dum la trajno de Antonio forportas lin de Giovanna, kaj de Italio, por ĉiam.


Geaktoraro kaj roluloj
 Sophia Loren kiel Giovanna
 Marcello Mastroianni kiel Antonio
 Ljudmila Saveljeva kiel Maŝa (Maria)
 Galina Andrejeva kiel Valentina, soveta oficiro
 Anna Carena kiel la patrino de Antonio
 Germano Longo kiel Ettore
 Nadja Seredniĉenko kiel virino en sunflorkamparo
 Glauco Onorato kiel reveninta soldato
 Silvano Tranquilli kiel itala laboristo en Rusio
 Marisa Traversi kiel prostitutino
 Gunars Cilinskis kiel rusa ministeriulo
 Carlo Ponti, Jr. kiel bebo de Giovanna
 Pippo Starnazza kiel itala oficiro

 Eksteraj ligiloj 
 en imdb

Kategorio:Italaj filmoj
Kategorio:Italalingvaj filmoj
Kategorio:Plurlingvaj filmoj
Kategorio:Dramaj filmoj
Kategorio:Sovetiaj filmoj
Kategorio:Francaj filmoj
Kategorio:Usonaj filmoj
Kategorio:Filmoj aperintaj en 1970
Kategorio:Rusio en filmoj
Kategorio:Orienta Fronto (Dua Mondmilito)
Kategorio:Filmoj pri la Dua Mondmilito